Den Vest-Sjællandske Avis, 1829-01-02
Jfølge samme skal Don Pedro have viist sig meget misfornøiet med Lord Strangfords første Communicationer, og han skal offentlig ved Hoffet have omtalt de Omstændigheder, som havde bevæget ham til at frasige sig den Portugisiske Throne til Fordeel for sin Datter. Østerrige og England, hedder det, havde ønsket, at Don Mi quel maatte blive udnævnet til Regent i Portugal, hvorimod Keiseren skal have yttret sin Utilbøielighed, da han bedre kiendte sin Broders Characteer end Hofferne i London og Wien. Dog bleve hans Betænkeligheder hævede ved gientagne Forsikkringer fra det Østerrigske Cabinet. Man erfarer, at Lord Strangfords Propositioner skulle bestaae i følgende: at Don Miguel skulde opgive sin Titel og Magt som Konge, og skyde hele Dadlen for Usurpationen paa Nationen. Derpaa antage paa nye Regentskabet og ægte fin Broderdatter; men strax derpaa skulde der udkomme et Afsigelsesdokument fra Don Pedros Side, hvorved han skulde overgive den Portugisiske Throne til Don Miguels og Donna Marias fælles Regiering. Men af den Tone, som herske i de Brasilianske Blade kan man slutte sig til, at en Krigerklæring imod Don Miguel vil snart udkomme. Subscriptionen for de Portugisiske Flygtninge havde i Rio Janeiro en god Fremgang og Keiseren staaer i Spidsen derfor Fredstraktaten imellem Buenos Ayres og Brasilien er nu bleven ratificeret og bekiendtgjort. Dens Jndhold bestaaer væsentlig i Følgende: Begge Stater forpligte sig til at rømme Distriktet af Montevider for at Jndvaanerne der kunne erholde Friehed til at vælge dem den Regieringsform, som de ønske. Rømningen skal begynde to Maaneder efterat Fredstraktaten er ratificeret dog saaledes at 1500 Brasilianere skulle blive staaende i Monteviden og ligesaamange Argentinere i Distriktet udenfor. Jnden fire Maaneder efter Ratificationen skal en provisorisk Regiering, udvælges af Folkets Repræsentanter, som skal samle sig i en Afstand af 5 Mile fra begge militaire Magter. 4 Maaneder efter at den nye Regiering er bleven installeret skulle de Keiserlige Tropper forlade Fæstningen og overlevere den i den Tilstand, som den var for Krigen. Cisplatinerne skulle da udkaste en en Constitution og indsætte en permanent Regiering. Denne Fredstraktat skal dog kun gielde paa 5 Aar i hvilken Tids Forløb en definitiv Traktat skal afsluttes. Bliver man da ikke enig, saa maae dog ingen af Parterne erklære Krig førend 6 Maaneder i Forveien at have underrettet den Engelske Regiering derom, naar de 5 Aar ere forbie eller naar den befinitive Tractat er afsluttet saa skal det staae Provinsen Banda oriental frit for at forene sig med Brasilien eller med Plataunionen, Regieringen i Provinsen forpligter sig til ikke at forfølge nogen for politiske Meeninger eller Handlinger. Skulde der opstaae Uroeligheder i Provinsen, saa skulle begge krigførende Magter være forpligtede til at sende Tropper ind i Landet for at dæmpe den. Blokaden for Buenos Ayres skal ophæves 48 Timer efterat Traktaten er ratificeret. Grændseberigtigelserne skulle afgiøres ved særskilte Tractater. - Gen. Sta. Annas Opstand i Mexico skal være aldeles undertrykket, og Generalen skal søge at redde sig med Flugten til Guatimala. Tilliden til den nye Præsident Pedraza er meget stor. – Det er besynderligt, at der ikke er bekiendtgjort noget videre om Don Miguels Befindende. Han skulde dog vel ikke være død, og Regieringen finde det klogt at skiule for en Tid hans Dødsfald; det hedder, at denne skal have begyndt at give noget Slip paa det indførte Rædselsystem. - Gen. Espanna, som commanderer i Catalonien, og som der har ladet mange Personer henrette paa Grund af, at de have deeltaget i en Conspiration, har nu ogsaa indgivet en Klage til Kongen over Ministrene, og beskyldet dem for at de bortgive de offentlige Embeder til Liberale, Frimurere osv. - Det er mærkværdigt, at der fornærværende Tid indføres megen Hvede fra Spanien til London, hvor ogsaa Hvedepriserae begynde at falde; imidlertid vedbliver man at paastaae i private Breve fra London, at man vil der i Februar og Marts faae meget høie Priser paa Hveden, da Høsten skal kun have været maadelig i England. Der tales endnu bestandig om en stor Fransk Expedition imod Algier til Foraaret, som skal commanderes af General Maison. Generalen har nu sit Hovedqvarteer paa Orlogskibet Conqverant, hvoraf man troer, at Armeens Sundhedstilstand maae være maadelig. – Det hedder, at Lord Cochrane udruster en stærk Expedition paa Øen Poros, hvis Bestemmelse er ubekiendt. Gen. Demetrius Ypsilanti er brudt op med sine Tropper fra Leieren ved Megara imod Salona.